Атхарваведа —тәүге  медицинаға бәйле  тәүге  һинд  яҙмаһы. Ул сирҙең сәбәбе итеп тере агенттарҙы атай: мәҫәлән, ятудханья, крими һәм  дурнама. Атхарвандар уларҙы эҙләп таба һәм дарыу ярҙамында, сирҙе еңер өсөн уларҙы үлтерә .  Пурана осорондағы ( б.э. 3-12 быуаттар)  тригумораль теорияға ҡарағанда был көтөлмәгәнсә алғараҡ киткән ҡараш. Атхарваведа  фекерҙәренең ҡайһы берҙәре Пурана осоронда  ҡалған булған. Был  Сушрутаның медицина буйынса трактатында («Гаруда-пурана», карма канда) күренә.  Атхарва теорияһына эйәреп,  Пурана  яҙмалары микробтар махау ауырыуын (проказа) тыуҙыра тип  иҫбатлай . Шул уҡ бүлектә Сушрута паразит селәүсендәр (гельминттар)  күп сирҙәрҙең сәбәпсеһе ти. Был ике фекер Атхарваведа-самхиттарға хәтле бара. Гимндарҙың (йырҙар) береһе  махау ауырыуын (проказа) һүрәтләй һәм  уларҙы дауалау өсөн раджани аушадхи  ҡулланырға кәрәк тип өйрәтә. Аушадхи   ҡара һабаҡлы, ҡара  таплы үҫемлек тип һүрәтләнә, был антибиотик   сифаттарына эйә булған мүк (лишайник)  булырға тейеш. Шулай итеп,  Атхарваведа  антибиотиктар ҡулланыу тураһында тәүге яҙма тиергә була .